O **Lorca Atlético Club de Fútbol** é un club de fútbol de España, da cidade de Lorca, na Rexión de Murcia. Foi fundado en 2010 e actualmente xoga na Terceira División Española.

Historia
--------

No verán de 2010, ante a grave situación económica do Lorca Deportiva, o empresario Cristóbal Sánchez Arcas funda o *Lorca Atlético Club de Fútbol*. O desexo de Cristóbal Sánchez, a pesar de que parte da afección de Lorca prefire comezar cun proxecto máis humilde desde a categoría máis baixa, é que o novo club comece en Segunda División B. Para iso establece conversacións con varios clubs murcianos na categoría con graves problemas para continuar na categoría. Tras non frutificar as negociacións co Caravaca nin co Jumilla consegue chegar a un acordo para comprar a praza do Sangonera Atlético.

O 19 de xullo chega a confirmación desde a RFEF de que o novo equipo poderá competir na categoría. O mesmo día anúnciase tamén a Benigno Sánchez Yepes, adestrador lorquino, como primeiro adestrador do club. O luns 26 de xullo preséntase o novo club en sociedade, o equipo terá un orzamento de 750.000 € e anúncianse os primeiros xogadores. Ao día seguinte comezan os adestramentos no Artés Carrasco.

O primeiro partido, amigable, dispútase o 12 de agosto en Pulpí contra o Atlético Pulpileño. O centrocampista Roberto Casabella anota o primeiro gol da historia do equipo lorquino. O 15 de agosto gaña o tradicional Trofeo Praia e Sol ao Águilas FC por 1-2. O día 28 de agosto debuta en partido oficial ante o Betis B cunha vitoria pola mínima con gol de Jaime.

Uniforme
--------

* **Uniforme titular**: Camiseta branquiazul, pantalón azul, medias azuis.
* **Uniforme alternativo**: Camiseta vermella, pantalón vermello, medias vermellas.

Estadio
-------

Fondo norte do estadio

*Artigo principal**:* Estadio Francisco Artés Carrasco.
O Lorca Atlético xoga no Estadio Francisco Artés Carrasco, con capacidade para 8.500 persoas.

Datos do club
-------------

* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2
* **Tempadas en 3ª**: 1

### Historial na liga

| **Tempada** | **Categoría** | **Posto** |
| --- | --- | --- |
| 2010/11 | 2ªB | 15º |
| 2011/12 | 2ªB | 16º  |
| 2012/13 | 3ª |  |

Xogadores
---------

### Cadro 2010/11

*Actualizado a 1 de setembro de 2010.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | España | Goyo |
| 2 | DEF | España | Adrián Hernández |
| 3 | DEF | España | Germán Córdoba |
| 4 | DEF | España | Mikel Méndez |
| 5 | DEF | España | José Carlos Olivares |
| 6 | MED | España | Roberto Casabella |
| 7 | MED | España | Rubén Quintero |
| 8 | MED | España | Aday Santana |
| 9 | DIA | España | Antonio Martínez |
| 10 | DIA | España | Jaime Martínez |
| 11 | MED | España | Sebas Esparza |

 |  | 

| Nº | Posto | País | Xogador |
| --- | --- | --- | --- |
| 13 | POR | España | Juanma Torrente |
| 14 | MED | España | Yosimar |
| 15 | DEF | España | Toño Vázquez |
| 16 | MED | España | Josemi Monje |
| 17 | MED | Alemaña | Aarón Dian |
| 18 | DIA | España | José Manuel Meca |
| 19 | MED | España | Sele |
| 20 | MED | España | Paco Lorca |
| 21 | DEF | España | Ramón Verdú |
| 22 | MED | Alxeria | Samy Derras |
| 23 | MED |  | Álex Alves |

 |

Palmarés
--------

### Torneos amigables

* **Trofeo Playa y Sol (1)**: 2010

Notas
-----

1. ↑  Pedro Ré, La Verdad (2010). "Lorca e Sangonera Atlético fusiónanse.". Consultado o 10 de xullo.

Véxase tamén
------------

### Ligazóns externas

* Sitio web non oficial
* Foro de Lorcamanía